[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.2.2007

COM(2007) 48 τελικό

2007/0021 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με παρέκκλιση από τον κανονισμό (ΕΚ) αριθ. 2597/97 όσον αφορά το γάλα κατανάλωσης που παράγεται στην Εσθονία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 2597/97 του Συμβουλίου θεσπίζει κοινούς κανόνες για την παραγωγή και την εμπορία του γάλακτος κατανάλωσης.

Λόγω των συνηθειών των καταναλωτών και των αιτημάτων των κρατών μελών, χορηγήθηκαν, σε ορισμένα κράτη μέλη, παρεκκλίσεις από τον κανονισμό (ΕΚ) αριθ. 2597/97 όσον αφορά την περιεκτικότητα σε λιπαρές ουσίες του γάλακτος κατανάλωσης. Μέχρι στιγμής, 10 κράτη μέλη επωφελούνται των παρεκκλίσεων οι οποίες ισχύουν έως το 2009 εκτός από εκείνη της Εσθονίας.

Για την Εσθονία χορηγήθηκε παρέκκλιση από τον κανονισμό (ΕΚ) αριθ. 2597/97 βάσει της οποίας επιτρέπεται η περιεκτικότητα σε λιπαρές ουσίες στο γάλα κατανάλωσης να ανέρχεται σε 2,5%, έως τις 30 Απριλίου 2007. Πρόκειται για παρέκκλιση από τις απαιτήσεις που εφαρμόζονται στο πλήρες γάλα (περιεκτικότητα σε λιπαρές ουσίες τουλάχιστον 3,5%). Σχεδόν το 93% του γάλακτος κατανάλωσης που παράγεται και καταναλώνεται στην Εσθονία έχει περιεκτικότητα σε λιπαρές ουσίες 2,5%. Το γάλα με 2,5% λιπαρές ουσίες μπορεί να τεθεί σε εμπορία μόνο στην Εσθονία.

Ο λόγος για τον οποίο χορηγήθηκε στην Εσθονία παρέκκλιση από τον κανονισμό (ΕΚ) αριθ. 2597/97 μόνο έως τις 30 Απριλίου 2007 και όχι έως το 2009, όπως στα άλλα κράτη μέλη, ήταν μάλλον πολιτικός και νομικός. Κατά τη διάρκεια των διαπραγματεύσεων προσχώρησης, στην Εσθονία εξετάσθηκε το ενδεχόμενο να ζητηθεί παρέκκλιση παρόμοια με εκείνη της Φινλανδίας και της Σουηδίας αλλά το θέμα αυτό δεν θεωρήθηκε βασική προτεραιότητα λόγω του ότι η μεταβατική περίοδος για τη Φινλανδία και τη Σουηδία επρόκειτο να λήξει το 2004. Ωστόσο, μετά το τέλος των διαπραγματεύσεων προσχώρησης, προέκυψε ότι για τη Φινλανδία και τη Σουηδία χορηγήθηκε παράταση της παρέκκλισης έως το 2009 και ότι ορισμένες υποψήφιες χώρες ζήτησαν την ίδια μεταβατική περίοδο. Συνεπώς, μετά την προσχώρηση, η Εσθονία βρέθηκε ανάμεσα σε κράτη μέλη στα οποία χορηγήθηκαν παρεκκλίσεις έως το 2009.

Στο πλαίσιο αυτό, το 2004, η Εσθονία ζήτησε από την Επιτροπή να εξετάσει τη δυνατότητα χορήγησης παρέκκλισης από τον κανονισμό (ΕΚ) αριθ. 2597/97. Λαμβανομένου υπόψη του άρθρου 41 της πράξης προσχώρησης, η Επιτροπή εξέδωσε τον κανονισμό (ΕΚ) αριθ. 749/2004 σχετικά με τη χορήγηση παρέκκλισης στην Εσθονία για περίοδο τριών ετών η οποία είναι και η ανώτατη περίοδος από νομική άποψη κατά την οποία μπορούν να εφαρμόζονται τα μεταβατικά μέτρα σύμφωνα με το εν λόγω άρθρο.

Πρόσφατα, η Εσθονία ζήτησε από την Επιτροπή να προτείνει παράταση της παρέκκλισής της τουλάχιστον έως το τέλος της παρόμοιας μεταβατικής περιόδου που χορηγήθηκε στα άλλα κράτη μέλη (30 Απριλίου 2009).

Λαμβανομένων υπόψη των ανωτέρω, κρίνεται σκόπιμο να παραταθεί η παρέκκλιση για την Εσθονία έως τις 30 Απριλίου 2009.

2007/0021 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με παρέκκλιση από τον κανονισμό (ΕΚ) αριθ. 2597/97 όσον αφορά το γάλα κατανάλωσης που παράγεται στην Εσθονία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής,

τη γνώμη του Ευρωπαϊκού Κοινοβουλίου[1],

Εκτιμώντας τα ακόλουθα :

(1) Κατά παρέκκλιση από τον κανονισμό (ΕΚ) αριθ. 2597/97 του Συμβουλίου της 18ης Δεκεμβρίου 1997 περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης[2], ο κανονισμός (ΕΚ) αριθ. 749/2004 της Επιτροπής της 22ας Απριλίου 2004 για τη θέσπιση μεταβατικών μέτρων όσον αφορά το γάλα κατανάλωσης που παράγεται στην Εσθονία[3] επιτρέπει τη διανομή και την πώληση στην Εσθονία γάλακτος που παράγεται στην Εσθονία, με περιεκτικότητα σε λιπαρές ουσίες 2,5 %. Η εν λόγω παρέκκλιση λήγει στις 30 Απρίλιου 2007.

(2) Λαμβανομένων υπόψη των συνηθειών των εσθονών καταναλωτών και των δυσκολιών προσαρμογής προς τους κοινοτικούς κανόνες και δεδομένου ότι παρόμοιες παρεκκλίσεις που χορηγήθηκαν σε ορισμένα άλλα κράτη μέλη λήγουν στις 30 Απριλίου 2009, κρίνεται σκόπιμο να παραταθεί η παρέκκλιση που επιτρέπει τη διανομή και την πώληση στην Εσθονία γάλακτος που παράγεται στην Εσθονία με περιεκτικότητα σε λιπαρές ουσίες 2,5%,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 3 παράγραφος 1 στοιχείο β) του κανονισμού (ΕΚ) αριθ. 2597/97, το γάλα κατανάλωσης που παράγεται στην Εσθονία με περιεκτικότητα σε λιπαρές ουσίες 2,5% επιτρέπεται να διανέμεται ή να πωλείται στην Εσθονία σύμφωνα με το άρθρο 2 παράγραφος 1 του εν λόγω κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Εφαρμόζεται έως τις 30 Απριλίου 2009.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ |

1. | ΚΟΝΔΥΛΙ : 05 02 12 | ΠΙΣΤΩΣΕΙΣ (ΔΕ/ΠΠ 2007): 587 000 000 ευρώ |

2. | ΟΝΟΜΑΣΙΑ ΤΟΥ ΜΕΤΡΟΥ : Κανονισμός του Συμβουλίου σχετικά με παρέκκλιση από τον κανονισμό (ΕΚ) αριθ. 2597/97 του Συμβουλίου όσον αφορά το γάλα κατανάλωσης που παράγεται στην Εσθονία |

3. | ΝΟΜΙΚΗ ΒΑΣΗ : Άρθρο 37 της συνθήκης |

4. | ΣΤΟΧΟΙ ΤΟΥ ΜΕΤΡΟΥ : Παράταση έως τις 30 Απριλίου 2009 της υφιστάμενης παρέκκλισης για την παραγωγή και την εμπορία γάλακτος κατανάλωσης με περιεκτικότητα σε λιπαρές ουσίες 2,5% αντί για το ελάχιστο 3,5% που απαιτείται για το πλήρες γάλα. |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝ. ΕΤΟΣ 2007 (εκατ. ευρώ) | ΕΠΟΜΕΝΟ ΟΙΚΟΝ. ΕΤΟΣ 2008 (εκατ. ευρώ) |

5.0 | ΔΑΠΑΝΕΣ ΠΟΥ ΒΑΡΥΝΟΥΝ – ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ / ΠΑΡΕΜΒΑΣΕΙΣ) – ΤΟΥΣ ΕΘΝΙΚΟΥΣ ΡΟΫΠΟΛΟΓΙΣΜΟΥΣ – ΤΟΥΣ ΑΛΛΟΥΣ ΤΟΜΕΙΣ | π.υ. | π.υ. | π.υ. |

5.1 | ΕΣΟΔΑ – ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ / ΔΑΣΜΟΙ) – ΣΤΟ ΕΘΝΙΚΟ ΕΠΙΠΕΔΟ | – | – | – |

2009 | 2010 | 2011 | 2012 |

5.0.1 | ΠΡΟΒΛΕΨΕΙΣ ΔΑΠΑΝΩΝ | π.υ. | π.υ. | π.υ. | π.υ. |

5.1.1 | ΠΡΟΒΛΕΨΕΙΣ ΕΣΟΔΩΝ | – | – | – | – |

5.2 | TΡΟΠΟΣ ΥΠΟΛΟΓΙΣΜΟΥ : – |

6.0 | ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ / ΟΧΙ |

6.1 | ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ / ΟΧΙ |

6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ / ΟΧΙ |

6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ / ΟΧΙ |

ΠΑΡΑΤΗΡΗΣΕΙΣ: Η πρόταση έχει ως στόχο την παράταση του ισχύοντος κανονισμού και ως εκ τούτου δεν έχει δημοσιονομικές επιπτώσεις σε σχέση με τα προηγούμενα έτη. Η μη παράταση της παρέκκλισης και η πλήρης εφαρμογή των κανόνων σχετικά με το γάλα κατανάλωσης μπορεί να είχαν επιπτώσεις στο είδος του γάλακτος που διατίθεται στο εμπόριο στην Εσθονία και, συνεπώς, στην ποσότητα των λιπαρών ουσιών που χρησιμοποιούνται στο γάλα κατανάλωσης. Εάν αυτό είχε ως αποτέλεσμα τη μείωση της μέσης περιεκτικότητας σε λιπαρές ουσίες, μπορεί να οδηγούσε σε μικρή αύξηση της παραγωγής βουτύρου. Λαμβανομένης υπόψη της συνολικής ετήσιας κατανάλωσης γάλακτος στην Εσθονία που είναι της τάξης των 75 000 έως 80 000 τ., οι επιπτώσεις θα ήταν πολύ περιορισμένες, το πολύ μερικές εκατοντάδες τόνοι συμπληρωματικού βουτύρου. |

[pic][pic][pic][pic][pic][pic]

[1] ΕΕ C … της …, σ. ….

[2] ΕΕ L 351 της 23.12.1997, σ. 13. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1602/1999 (ΕΕ L 189 της 22.7.1999, σ. 43).

[3] ΕΕ L 118 της 23.4.2004, σ. 5.